CELEX: 62008TN0274
Language: sl
Date: 2008-07-11 00:00:00
Title: Zadeva T-274/08: Tožba, vložena 11. julija 2008 – Italija proti Komisiji

30.8.2008   
            
            
               SL
            
            
               Uradni list Evropske unije
            
            
               C 223/57
            
         Tožba, vložena 11. julija 2008 – Italija proti Komisiji
   (Zadeva T-274/08)
   (2008/C 223/100)
   Jezik postopka: italijanščina
   Stranki
   
      Tožeča stranka: Italijanska republika (zastopnik: S. Fiorentino, avvocato dello Stato)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Odločba Komisije C(2008)1711 z dne 30. aprila 2008 o potrditvi obračunov plačilnih agencij držav članic v zvezi z izdatki, ki jih financira Evropski kmetijski usmerjevalni in jamstveni sklad (EKUJS) za proračunsko leto 2007, naj se razglasi za nično;
            
         Tožbeni razlogi in bistvene trditve
   Odločba, ki je predmet te zadeve, se izpodbija v delu, v katerem nalaga plačilo obresti na zneske, ki bremenijo proračun italijanske države v smislu člena 32(5) Uredbe (ES) št. 1290/05, in zlasti v delu, v katerem so obračunane obresti od dneva plačila nedolgovanega zneska na zneske, ki niso bili izterjani v osmih letih po datumu prve upravne ali sodne ugotovitve ali, če je izterjava v postopku pred nacionalnimi sodnimi organi, pri čemer država članica krije 50 %, ostalih 50 % pa je kritih iz proračuna Skupnosti.
   Tožeča stranka v utemeljitev tožbe navaja kršitev člena 32(5) Uredbe (ES) št. 1290/05. Te določbe ni mogoče razlagati tako, da morajo biti izračunane obresti v primeru, če je izterjava izpodbijana pred sodiščem, bodisi ker dobesedno besedilo odstavka 5 tega ne določa (drugače kot je določeno v odstavku 1) bodisi ker je začetek teka obresti lahko določen le na podlagi ugotovitev v sodnem postopku.